Baziliko de El Escorial

La Baziliko de El Escorial estas preĝejo kiu estas parto de la ampleksa ensemblo de la Monaĥejo de El Escorial, en la municipo San Lorenzo de El Escorial, Madrida Regiono (Hispanio). La preĝejo okupas la centron de la komplekso. En ĝia interno, krom la ĉefkapelo, ĝi havas du grandajn kapelojn ĉe la fundo de la flankaj navoj kaj aliaj etaj kapeloj kun pluraj altaroj. Ĉar la baziliko estas ĉirkaŭata de aliaj konstruaĵoj de la monaĥa komplekso, nur restas videbla la okcidenta fasado, tra kiu enireblas. Ĝi okupas unu fronton de la Korto de la Reĝoj.